
Til:

Universitetsstyret

Møtedato:

19. mai 2005

Arkivref.:

200405989-17/RGR/122

Konsernregnskap 2004 for Universitetet i Tromsø – Fullmakt

Etter retningslinjene fra departementet skal universitetene fra og med 2003, i tillegg til ordinært virksomhetsregnskap, også avlegge konsernregnskap. 

Frist for innsending av konsernregnskap for 2004 til departementet er 1. juni. Konsernregnskapet for Universitetet i Tromsø skal også omfatte selskapene Norut Gruppen AS med datterselskaper, Havbruksstasjonen i Tromsø AS og Rya gods og skoger AS. På grunn av at Norut Gruppen AS først behandler sitt årsregnskap for 2004 den 12. mai, kan ikke konsernregnskapet legges fram for Universitetsstyret i møtet 19. mai som planlagt. Det foreslås derfor at styret gir universitetsledelsen fullmakt til å godkjenne konsernregnskapet og oversende det til departementet. Konsernregnskapet vil i møtet 22.juni bli lagt fram for styret til orientering.

Innstilling til vedtak:

Styret gir Universitetsledelsen fullmakt til å godkjenne konsernregnskapet for 2004.

Tromsø, 12.05.2005

